open-index/open-wikipedia-markdown huggingface dataset:
Astronaut A3

**Astronaut A3** on meijeri- ja lypsyvälineitä valmistavan hollantilaisen Lely-tehtaan lypsyrobotti. 
Astronaut A3:sta edeltävät mallit ovat Astronaut A2 ja Astronaut. Seuranneet mallit ovat A3 *Next*, A4 ja A5.

Lelyn lypsyrobotteja tuo Suomeen NHK-Keskus Oy.

## Toiminta
*Lehmä kävelee portille. Robotti tunnistaa lehmän (sen nimen, numeron, liikeaktiivisuuden edellisen vierailun jälkeen jne.).
*Robotti pesee valko-punaisilla harjoilla utareen. Harjaus myös stimuloi utaretta.
*Harjasosa siirtyy sivuun ja laite paikantaa vetimet laserilla.
*Vedinkupit kiinnittyvät vetimiin yksi kerrallaan.
*Lypsyn aikana lehmä saa rehua.
*Mikäli jokin vedin ei neljänneskohtaisen algoritmin mukaisen ajan puitteissa tuota maitoa, vedinkupit kiinnitetään uudelleen tai vedin merkitään valmiiksi (jos lypsetty 70 % odotetusta määrästä).
*Lypsyn aikana utarepesuharjat puhdistetaan desinfioivalla liuoksella ja painepesulla.
*Lypsyn päätyttyä laite suihkuttaa vedinkastoa vetimiin.
*Lehmä päästetään lypsyparresta.
*Jos lehmä jää paikalleen, lypsyrobotti antaa sille lievän sähköiskun. Sähköisku toistuu säädetyin väliajoin kunnes lehmä poistuu.

## Robotin pesu

Robotti tekee pääpesun itselleen kolme kertaa vuorokaudessa. Tunti ennen isoa pesua se tekee valmistelevan pesun. Vedinkupit huuhdellaan ja höyrytetään (mikäli höyrypesuvarusteltu laitteisto) aina lypsyn jälkeen.

## Lähteet
*Valmistajan kotisivut
*Maahantuojan (NHK-Keskus Oy) kotisivut
North Cascadesin kansallispuisto

**North Cascadesin kansallispuisto** tai **Pohjois–Kaskadien kansallispuisto** () on yhdysvaltalainen kansallispuisto, joka sijaitsee Kaskadeilla Washingtonin osavaltiossa Luoteis-Yhdysvalloissa. North Cascades perustettiin 2. lokakuuta vuonna 1968, ja kansallispuisto on noin 2&nbsp;772&nbsp;km² laajuinen. Muiden Yhdysvaltain kansallispuistojen tapaan North Cascadesia hallinnoi maan National Park Service.     

Kansallispuiston nähtävyyksiin lukeutuvat sen useat vuoret ja alueen eläimistö. Vuorikiipeilijöiden suosiossa ovat esimerkiksi Kaskadien Picket Range ja Eldorado Peak. Myös sola Cascade Pass on suosittu nähtävyys. North Cascadesin eläimistöön kuuluu esimerkiksi susia, harmaakarhuja, ilveksiä, hirviä ja ahmoja. Kansallispuistossa sijaitsee lisäksi Ross Laken järvi, joka on kalastajien suosima kohde.

## Lähteet

 
## Aiheesta muualla

* Viralliset sivut
* Kuvia puistosta
Radonin–Nikodymin lause

** Radonin–Nikodymin lause** on matematiikassa funktionaalianalyysin tulos, jonka mukaan annetulle mitalliselle avaruudelle (*X*,&Sigma;), jos mitta *&nu;* on absoluuttisesti jatkuva &sigma;-äärellisen mitan &mu; suhteen, on olemassa mitallinen funktio f:x\to [0,\infty[, jolle
:\nu(A) = \int_A f \, d\mu
jokaiselle mitalliselle joukolle *A*.

Lause on nimetty Johann Radonin ja Otton Nikodymin mukaan. Radon todisti lauseen avaruudessa **R***N* vuonna 1913, ja Nikodym todisti yleisen tapauksen vuonna 1930.
Muff Winwood

**Muff Winwood** (**oik. Mervyn Winwood**) (s. 15. kesäkuuta 1943 Birmingham, Warwickshire, Englanti) on englantilainen lauluntekijä ja tuottaja. Hänet tunnetaan Steve Winwoodin isoveljenä ja 1960-luvun Spencer Davis Group -yhtyeen basistina. 

Sittemmin Winwood on työskennellyt lähinnä musiikkibisneksessä. Vuoteen 1978 Winwood työskenteli Island Recordsilla ja tämän jälkeen CBS:llä. Hän on työskennellyt myös Sonylla.
Hän toimi tuottajana Dire Straitsin ensimmäisellä LP:llä 1978.
Mommilan junaturma

**Mommilan junaturma** oli 5. huhtikuuta 1977 tapahtunut junaturma rataosuudella Riihimäki–Lahti. Turmassa erikoispikajuna EP&nbsp;84 törmäsi tavarajunaan JK&nbsp;1456 Mommilan rautatieasemalla. Turmassa kuoli pikajunan kuljettaja ja 20 henkilöä loukkaantui.

Onnettomuus tapahtui, koska pikajuna ajoi noin 80 kilometrin tuntinopeudella tavarajunaa varten käännettyyn vaihteeseen, jossa suurin sallittu nopeus olisi ollut 35 kilometriä tunnissa. Onnettomuuden tapahtuma-aikana oli käynnissä STTK:n voimalalakko, ja asemilla olevat rautatien opastimet toimivat varavoiman avulla. Pikajunan kuljettaja ilmeisesti oletti, että opastimien näyttämistä opasteista huolimatta rata olisi vapaa pikajunaa varten Oittiin saakka. Tavarajunan veturimiehistö ja junan vaihtotyöhenkilökunta ehtivät poistua veturista ennen törmäystä.

Pikajunan veturi, Dr13-sarjan dieselveturi nro 2303, romuttui törmäyksessä käyttökelvottomaksi. Tavarajunan veturi, Dv12-sarjan dieselveturi nro 2614, palasi korjauksen jälkeen liikenteeseen.

## Aiheesta muualla
*Kuvia onnettomuuspaikalta
*Mommilan junaturma Ylen Elävä arkisto
Lenna Kuurmaa

**Lenna Kuurmaa** (s. 26. syyskuuta 1985 Tallinna Viron SNT, Neuvostoliitto) on virolainen laulaja, lauluntekijä ja näyttelijä. Hän oli tyttöbändi Vanilla Ninjan jäsen. Kuurmaa aloitti soolouran vuonna 2009 yhtyeen vetäytyessä tauolle. 

Kuurmaa osallistui "Fizz Superstar 2002" -kilpailuun ja pääsi semifinaaleihin saakka, joissa hän esitti laulut "The King and I" ja "Voice of Music". 

Lokakuussa 2006 Kuurmaa lauloi "The Queen of Great Britain", "Her Majesty Queen Elizabeth II" ja "His Royal Highness Prince Philip" kuningatar Elisabet II:lle tämän valtiovierailun kunniaksi.

Kuurmaa on näytellyt Suomessa Aku Louhimiehen elokuvissa *[[Vuosaari (elokuva)|Vuosaari]]* ja *[[8-pallo (elokuva)|8-pallo]]*.

Lenna Kuurmaa on seurustellut kitaristi Robert Vaiglan kanssa, ja parilla on kaksi tytärtä (syntyneet 2013 ja 2015).

## Lapsuus
Kuurmaa vietti lapsuutensa Mustamäellä äitinsä, isänsä ja veljensä Raidon kanssa. Lukion hän aloitti Tallinnan 54. lukiossa. Hän kävi saksan kielen kursseilla ja oli pari vuotta saksankielisellä luokalla, mutta koulu jäi vähemmälle yhtyeen takia. Laulun lisäksi Lenna tunnetaan hyvänä urheilijana. Hän pelasi koripalloa ja osallistui sekä voimistelu-, uinti-, että yleisurheilukilpailuihin.

## Musiikillinen ura
Lenna aloitti laulamisen 3-vuotiaana, kun vanhemmat laittoivat hänet Eesti Televisioonin kuoroon, jossa hän lauloi 14 vuotta. Lisäksi hän kävi Nõmmen musiikkikorkeakoulua, jossa hän opiskeli viulunsoittoa.

Vuonna 2002 Lenna osallistui Fizz Superstar -kilpailuun, jossa hän pääsi viidentoista neljännesfinalistin joukkoon. Levy-yhtiö TopTen huomasi hänen kykynsä ja myöhemmin hänet valittiin Vanilla Ninjan jäseneksi.

Vuonna 2005 Kuurmaa osallistui Euroviisuihin Vanilla Ninja -yhtyeen mukana edustaen Sveitsiä. Vuonna 2010 hän oli ehdolla Viron edustajaksi Euroviisuihin, mutta jäi toiselle sijalle Malcolm Lincolnin voittaessa karsinnan. Samana vuonna julkaistiin Lennan sooloalbumi *[[Lenna (albumi)|Lenna]]*. Vuonna 2014 Lenna pyrkii jälleen Euroviisuihin kappaleella "Supernoova". Hän osallistuu Eesti Laul -kilpailuun jälleen vuonna 2017.

## Elokuvaroolit
*Maya, Rainer Sarnetin ohjaamassa elokuvassa *Kuhu põgenevad hinged*
*Angela, TV3:n sarjassa *Kodu keset linna*
*Lenna, elokuvassa *Täitsa lõpp!*
*Viivi, *[[Vuosaari (elokuva)|Vuosaari]]*
*Anna, *[[8-pallo (elokuva)|8-pallo]]*

## Lähteet
West Coast -jazz

**West Coast -jazz** eli **länsirannikon jazz** on jazzin tyylisuunta, joka kehittyi Los Angelesin alueella Yhdysvalloissa samoihin aikoihin, kun hard bop -suuntaus kehittyi New Yorkissa 1950- ja 1960-luvuilla. West Coast -tyyliä pidetään yleisesti cool jazzin suuntauksena.

Hard bopiin verrattuna maltillisemmalle ja vähemmän rajulle West Coast -jazzille ominaista ovat mietityt sovitukset ja sävelletyn materiaalin suuri määrä. Vaikka tyyli kukoisti aikansa, ei se missään vaiheessa ollut ainoa tyylilaji, jota soitettiin Yhdysvaltain länsirannikolla, vaikka näin nimestä voisi päätellä.

Pacific Jazz- ja Contemporary-levy-yhtiöt olivat parhaiten tunnettuja West Coast -jazzin levy-yhtiöitä, aivan kuten Blue Note oli suurin hard bopia julkaissut levy-yhtiö. Joitakin West Coast -jazzin pioneereja olivat Shorty Rogers, Gerry Mulligan, Chet Baker, Bud Shank, Bob Cooper, Jimmy Giuffre, Shelly Manne, Bill Holman, Manny Albam, André Previn, Cal Tjader ja Dave Brubeck kumppaninaan Paul Desmond.

Jotkut jazzkriitikot, kuten ranskalainen Hugues Panassié, väheksyivät West Coast -jazzia ja pitivät sitä epäaitona, koska suurin osa muusikoista oli valkoihoisia. Tyylilajilla oli kuitenkin myös omat afroamerikkalaiset edustajansa, kuten Curtis Counce, Chico Hamilton, Buddy Collette ja Hampton Hawes. Rotukysymyksestä huolimatta monia West Coast -jazzia edustavia levytyksiä on uudelleenjulkaistu vuosikymmenten takaa.

## Lähteet
* Gioia, Ted: *West Coast Jazz: Modern Jazz in California 1945–1960*. Oxford University Press, 1992.
* Gordon, Robert: *Jazz West Coast: The Los Angeles Jazz Scene of the 1950s*. Quartet Books, 1986.

## Aiheesta muualla
* Pacific Jazz Records and the West Coast Sound
Kashima shintō-ryū

**Kashima shintō-ryū** () on klassinen japanilainen miekkailukoulukunta, jonka perusti samurai Tsukahara Bokuden poliittisesti ja sotilaallisesti myrskyisällä myöhäisellä Muromachi-kaudella noin vuonna 1530.

## Harjoittelu
Tyylin asetekniikat perustuvat taistelukentällä saatuihin kokemuksiin ja hyödyntävät vastustajan haarniskassa olevia heikkoja ja haavoittuvaisia kohtia tehokkaasti. Koulukunta harjoittelee miekan lisäksi keihäällä ja peitsellä. Kashima shintō-ryū kenjutsua harjoitellaan yhä ja koulun tämänhetkinen päämestari on Yoshikawa Tsuenetaka.

Kashima shintō-ryūn kaanoniin on aikoinaan kuulunut myös miekan vedon tekniikoita, mutta ne ovat vuosien kuluessa unohtuneet. Kadonneet Kashima shintō-ryūn iaijutsu-katat ovat saattaneet muistuttaa läheisesti *[[Tenshin shōden Katori shintō-ryū]]* -koulukunnan vanhempia iaijutsu-katoja, koska Tsukahara Bokuden oli isänsä ohjauksessa opiskellut tätä tyyliä. Muotoja onkin yritetty luoda uudelleen näiden avulla. Kashima shintō-ryū on osin johdettu Katori shintō-ryūn perinteestä vaikka taistelukentältä omaksuttu uusi aines onkin selvästi erotettavissa.

## Lähteet
Vattajanniemi

**Vattajanniemi** on Kokkolan kaupungissa entisen Lohtajan kunnan alueella sijaitseva niemi, jolla on laaja *Vattajanhietikon* lentohiekka- ja hiekkaranta-alue. Alueella on paljon dyynejä. Alueen linnusto (esimerkiksi suokukko ja tiirat) on myös huomionarvoinen. Niemen pinta-ala on noin 40 neliökilometriä. Siellä on Puolustusvoimien käyttämä ilmatorjunnan ampuma-alue. Vattajanniemen kärjessä pengertien päässä on Ohtakarin saari ja kalastajakylä.

## Pro Vattaja -yhdistys ja Vattajanniemen ympäristökysymykset
Pro Vattaja on Lohtajalla Keski-Pohjanmaalla toimiva, vuonna 1990 perustettu yhdistys, jonka keskeinen tarkoitus on Vattajan alueen säilyttäminen siviilikäytössä. Lisäksi yhdistys pyrkii vähentämään puolustusvoimien ympäristölle ja elämänlaadulle aiheuttamia haittoja, huolehtimaan luonnonsuojelunäkökohtien huomioon ottamisesta ja turvaamaan siviilien olemassa olevat oikeudet Lahdenkroopin alueella sekä kehittämään niitä.

Lokakuussa 2013 ELY-keskus velvoitti puolustusvoimat hankkimaan ympäristöluvan osalle harjoitusaluetta, muun muassa polttoaineen jakeluasemalle.

## Lähteet

## Aiheesta muualla
*Ilmatorjunnan tarkastaja, eversti Viikin tervehdys ilmatorjuntaleirillä
*Eduskunta, edustaja Pulliaisen kirjallinen kysymys ja puolustusministeri Kääriäisen vastaus koskien ympäristönsuojelun tilaa puolustusvoimien sotaharjoitusalueilla ml. Vattajanniemi.
*EU:n LIFE projektin Vattaja-asian kysely Euroopan parlamentissa (Piia-Noora Kauppi)
*Vattajan Natura-dyynit (kotisivu) 
*Hellemaa: The development of coastal dunes and their vegetation in Finland (Rannikon dyynien kehitys ja kasvisto Suomessa) 
*Vattajanniemen dyynien luontotyypit ja kasvillisuussukkessio, Aino Kailan pro gradu (Helsingin yliopisto, 2007)
*Vattajanniemen perhosfauna Juhani Kaurasen kotisivulla
Milla Paloniemi

**Milla Pauliina Laitinen** (o.s. **Paloniemi**; s. 10. syyskuuta 1983 Jalasjärvi) on suomalainen sarjakuvapiirtäjä ja graafikko. Hän on piirtänyt *[[Kiroileva siili]]* -sarjakuvaa vuodesta 2003.

Paloniemen *Kiroileva siili* oli tammikuussa 2007 *[[Ilta-Sanomat|Ilta-Sanomien]]* kuukauden kotimaisena sarjakuvana, minkä jälkeen sarjakuvista koottu ensimmäinen omakustannealbumi nousi Akateemisen Kirjakaupan neljänneksi myydyimmäksi kirjaksi. Helmikuussa 2007 julkaistiin toinen albumi, josta tuli maaliskuussa Suomen myydyin kirja ja pysyi suomalaisten kirjojen myynnissä kärjessä useita kuukausia.

Kemin sarjakuvapäivillä 2007 Paloniemi sai vuosittain jaettavan Strippi-Lempi-palkinnon *Kiroileva siili* -sarjakuvastaan. Perusteluna palkitsemiselle oli, että se on ”ensimmäinen hahmo, joka on ärhäkkyydellään tempaissut itsensä irti Internetistä ja pesiytynyt sieltä lehtien ja albumien sivuille”. Sarjakuvalle myönnettiin 2008 ensimmäinen Sarjakuva-Finlandia-palkinto. Joulukuussa 2010 sanomalehti *[[Ilkka (sanomalehti)|Ilkka]]* muisti Paloniemeä Artturi Leinosen palkinnolla eteläpohjalaisen kulttuurin hyväksi tehdystä työstä.

Vuonna 2020 Paloniemi osti hevostilan Tampereelta. Syksyllä 2023 hän muutti hevosineen toiselle maatilalle Sippolaan, Kouvolan eteläosaan. Hevostilan pitämisen ohella hän toimii graafisena suunnittelijana ja tekee kuvituksia.

Paloniemi seurusteli sarjakuvapiirtäjä Pertti Jarlan kanssa vuonna 2024. Paloniemi avioitui syksyllä 2025 ja otti miehensä sukunimen.

## Verkkosarjakuvat

* *[[Tassutellen]]* (2003–)
* *[[Kiroileva siili]]* (2003–)
* *En vaan osaa!* (2006–)

## Albumit
* *Tassutellen* (omakustanne, 2004)
* *Kiroileva siili* (seinäkalenteri, 2005)
* 
* 
* 
* 
* 
* 
* 
* 
* 
* 
* 
* 
* (toim.): *Höh! ...ja muita sarjakuvakertomuksia lapsille*. Turku: Sammakko, 2012. .
* *Maailman komein karhu*. Turku: Lempo, 2012. .
* *Veera & minä*. Turku: Sammakko, 2013. .
* *Kiroileva siili: juhlakirja*. Turku: Sammakko, 2014. .
* *Kiroileva siili 7*. Turku: Sammakko, 2015. .
* *Lennart*. Helsinki: Like, 2015. Käsikirjoitus Peik ja Katja Lehtonen. .
* *112 osumaa: sarjakuvataiteilijan päiväkirja*. Helsinki: Arktinen Banaani, 2016. .
* *Kiroileva siili 8*. Turku: Sammakko, 2018. .
* *Kiroileva siili. Pehemoonen puoli.* Turku: Sammakko, 2020. .
* *Kiroileva siili 9*. Turku: Sammakko, 2023. .

## Lyhyet sarjakuvat antologioissa ja lehdissä

* *Pikku-Fingerpori 7: Lööppi Fingerpori*. Helsinki: Arktinen Banaani, 2016. .
* *Katkenneita lankoja: tarinoita loppuunpalamisesta*. Jyväskylä: Atena, 2020. .

## Muut teokset

* 
* Paloniemi, Milla ja Sofia, Jenni: *Miksi siili kiroilee?!: tunnetaitokirja*. Jyväskylä: Atena, 2022. .

## Lähteet

## Aiheesta muualla
* Milla Paloniemen kotisivut
* Paloniemen esittely Sammakon sivuilla
* 
* 
* Sinisalo, Otto: Kotimaisia nettisarjakuvia: Milla Paloniemi Katuoja. 15.4.2007.
* Vimma, Tuomas: Milla Paloniemi City-lehti. 13/2007.
* 
* Halonen, Kaisa: Kuin leikkiä  Vantaan Lauri. 30.4.2009.

### Milla Paloniemen verkkosarjakuvat
* Kiroileva siili
* En vaan osaa!  -sarjakuvablogi ja sen vuosien 2006–2008 arkisto
Blackout (Scorpionsin albumi)

**Blackout** on saksalaisen hard rock -yhtye Scorpionsin kahdeksas studioalbumi, joka julkaistiin vuonna 1982. 

Klaus Meine menetti äänensä albumin tekemisen aikana ja joutui menemään äänihuulten leikkaukseen. Demojen äänittämisen aikana hänen tuuraajanaan oli Don Dokken.

Albumin kannessa esiintyy taiteilija Gottfried Helnwein. Yhtyeen kitaristi Rudolf Schenker esittää Helnweinia ”No One Like You” -kappaleen musiikkivideossa.

Yhdysvalloissa albumi myi kultaa 24. kesäkuuta 1982 ja platinaa 8. maaliskuuta 1984.

## Kappaleet

## Kokoonpano
* Klaus Meine – laulu
* Rudolf Schenker – kitara ja laulu
* Matthias Jabs – kitara & akustinen kitara
* Francis Buchholz – basso
* Herman Rarebell – rummut, perkussiot, taustalaulu

## Lähteet

## Aiheesta muualla
* 
*
Akrodysostoosi

**Akrodysostoosi** on harvinainen synnynnäinen oireyhtymä, joka aiheuttaa muun muassa kehitysvammaisuutta sekä epämuodostumia luissa ja luurangossa. 

Akrodysostoosi saattaa periytyä autosomin kautta vallitsevasti, vaikka useimmissa tapauksissa aiheuttaja on satunnainen geenivirhe. Taudinkuvaan saattaa kuulua alikasvua ja kuulovamma.

Isän korkean iän uskotaan lisäävän akrodysostoosin saamisen riskiä. Ranskalaiset tutkijat kuvasivat akrodysostoosin vuonna 1968, vaikka samankaltainen vammautumistapaus tunnettiin jo aiemmin.

## Lähteet
Lipun käyttö Suomessa

**[[Lippu]]ja** on käytetty nykyisen Suomen alueella jo esihistoriallisista ajoista lähtien. Siniristilipulla on nykypäivänä suuri merkitys suomalaisena kansallistunnuksena ja lisäksi lippuja käytetään myös sotilaallisessa käytössä.

## Sanan "lippu" käyttö suomen kielessä

Painettuna sana "lippu" mainitaan ensimmäisen kerran Mikael Agricolan teoksessa *Rucouskiria Bibliasta*. Kyseinen kirja on vuodelta 1544 ja kirjassa sana "lippu" mainitaan eri muodossa, kuin mitä siitä käytetään nykysuomessa. 

Mikael Agricolan kirjallisissa töissä sana "lippu" esiintyy parikymmentä kertaa. Enimmälti sitä käytetään yhteyksissä merenkulkuun. Lisäksi eräässä tekstissä Agricola mainitsee termin "lipunkantaja", joka on Acrigolan teksteissä muodossa "lipunkandaja":

## Lipun saapuminen Suomeen

Suomeen levisi germaanien harjoittama esinekulttuuri kansainvaelluksien aikana noin vuosina 400–600 jaa. Ennen muuta esinekulttuuria tuotiin Suomeen Merovingien aikana 600–750 jaa. Tänä aikana suomalaiset todennäköisesti alkoivat käyttää lippuja sekä joitain muita tunnuksia kuten viirejä ja keulakuvia. 

Todisteina Suomessa 1200- ja 1300-luvuilla käytetyistä ritarikulttuuriin liittyvistä lipuista ovat Suomen herttuan sinetit. Näissä sineteissä herttualla on käsissään peitsilippu, ja itse lipussa on tunnuksena herttuan sukuvaakuna. 1400-luvulla käytetyistä lipuista taas kertovat Suomen keskiaikaisiin kivikirkkoihin tehdyt kalkkimaalaukset, jotka esittävät laivoja lippujensa kera. Samanlaisia kalkkimaalauksia on myös muiden Pohjoismaiden vanhoissa kivikirkoissa.

## Siniristilippu

Siniristilippu vahvistettiin Suomen lipuksi 29. toukokuuta 1918. Lipun muoto on pohjoismainen ristilippu, ja siinä on valkoisella pohjalla merensininen risti. Lipusta on käyttötarkoitukseltaan kolme eri tyyppiä: kansallislippu eli tavallinen siniristilippu, suorakaiteinen valtiolippu ja kielekkeinen valtiolippu. Lipun ovat suunnitelleet Eero Snellman ja Bruno Tuukkanen. Suomen lipuksi harkittiin pitkään myös punakeltaista leijonalippua, mutta ajatuksesta luovuttiin sisällissodan jälkeen.

## Katso myös

* Liputus Suomessa
* Luettelo Suomen liputuspäivistä

## Lähteet
* 

### Viitteet
Animal Magnetism

**Animal Magnetism** on seitsemäs saksalaisen hard rock -yhtye Scorpionsin vuonna 1980 julkaisema studioalbumi. Singleinä albumilta julkaistiin kappaleet "Make It Real" ja "The Zoo". Yhdysvalloissa albumi myi platinaa ja Kanadassa kultaa

Albumin kansikuvan teki edellisen albumin tavoin Storm Thorgerson. Tällä kertaa kansikuva ei kuitenkaan aiheuttanut kohua, eikä vaihtoehtoista kansikuvaa tarvinnut tehdä.

## Kappaleet

## Kokoonpano
* Klaus Meine – laulu
* Rudolf Schenker – kitara ja laulu kappaleessa "Hey You"
* Matthias Jabs – kitara, taustalaulu
* Francis Buchholz – basso, taustalaulu
* Herman Rarebell – rummut

## Arvostelut
* Allmusic: 

## Lähteet

## Aiheesta muualla
*Animal Magnetism Scorpionsin sivulla
* 
*
Dance of December Souls

**Dance of December Souls** on goottimetalliyhtye Katatonian debyyttialbumi, ja se julkaistiin vuonna 1993. Musiikillisesti *Dance of December Souls* edustaa deathdoom-genreä.

## Kappaleet
Kaikki kappaleet säveltänyt Anders Nyström ja sanoittanut Jonas Renkse.

#
#
#
#
#
#
#
#

## Jäsenet
*Lord J. Renkse (Jonas Renkse) - laulu, rummut
*Blackheim (Anders Nyström) - kitarat
*Israphel Wing (Guillaume Le Huche) - basso

### Vierailijat
*Day DiSyraah (Dan Swanö) - kosketinsoittimet

## Aiheesta muualla
* 
* 

## Arvostelut
* Imperiumi: 10/10 

## Lähteet
Uwe Bein

**Uwe Bein** (s. 26. syyskuuta 1960 Heringen, Länsi-Saksa) on saksalainen jalkapalloilija. Keskikentällä pelannut Bein voitti maailmanmestaruuden vuoden 1990 MM-kisoissa. Uwe Bein oli tunnettu tarkoista syötöistä ja keskityksistä. Häntä kutsuttiinkin Saksassa nimellä *Der Mann mit dem tödlichen Pass* (mies, jolla on kuolettava syöttö).

Uwe Bein aloitti uransa aladivisioonissa Kickers Offenbachin joukkueessa vuonna 1979. Bundesligaan hän nousi Kickers Offenbachin kanssa vuonna 1983. Seuraavana vuonna hän siirtyi 1. FC Kölniin, jossa pelasi vuoteen 1987 asti. Vuonna 1986 Bein pääsi FC Kölnin kanssa UEFA Cupin loppuotteluun mutta hävisi. Kölnistä Uwe Bein siirtyi Hamburger SV:hen. HSV:n jälkeen Bein siirtyi Eintracht Frankfurtiin, jossa pelasi viisi kautta. Hänen viimeiseksi Bundesliga-kaudekseen jäi 1993–1994. Japanissa Bein pelasi vuosina 1994–1997 Urawa Red Diamondsissa ja palasi vielä Saksaan, jossa pelasi kaudella 1997–1998 muutaman ottelun alasarjajoukkue VfB Gießenissä. Seuratasolla Uwe Bein ei saavuttanut suuria meriittejä. Hän oli Bundesligassa neljä kertaa kolmas.

Saksan jalkapallomaajoukkueessa Uwe Bein pelasi 17 ottelua vuosina 1989–1993 ja teki niissä kolme maalia. Hän pelasi vuoden 1990 MM-kisoissa neljä ottelua, teki niissä yhden maalin ja voitti maailmanmestaruuden.

## Seurat
* 1979-84 Kickers Offenbach
* 1984-87 1. FC Köln
* 1987-89 Hamburger SV
* 1989-94 Eintracht Frankfurt
* 1994-97 Urawa Red Diamonds
* 1997-98 VfB Gießen

## Saavutukset
* Maailmanmestaruus 1990
* UEFA Cupin hopea 1986

## Lähteet

## Aiheesta muualla
* Fussballdaten
Kinneri

**Kinneri** (sanasta *kinnerjänne* eli akillesjänne) on jaloilla poljettava ihmiskäyttöinen tai moottorikäyttöinen  ajoneuvo, nykyisin usein korilla varustettu kolmipyöräinen nojapyörä. Ulkomailla kinnerin yleinen nimitys on *velomobile* eli suomeksi **velomobiili**. Kinnerissä on polkupyöristä pienin ilmanvastus, ja siten suurin huippunopeus. Valmistajia on maailmalla muutamia. Kaupalliset mallit ovat lähes pelkästään yksipaikkaisia, joko päältä avoimia tai umpikorisia. Kinnerit ovat vanhaa suomalaista perinnettä, joiden ensimmäinen varsinainen kukoistuskausi koitti heti toisen maailmansodan jälkeen jolloin maassa oli pula autoista, bensiinistä sekä renkaista. 1940-luvun lopulla Helsingin Eläintarhassa järjestettiin kinnereille Pohjoismaiden mestaruuskilpailut. Polkuautosta kinneri eroaa muun muassa siten, että lain mukaan polkuautolla saa ajaa jalkakäytävällä, mutta polkupyöräksi määritellyllä kinnerillä ei yli 12-vuotias henkilö saa näin tehdä.

Nykyään kinneri voidaan varustaa esimerkiksi 250 watin sähkömoottorilla, jolloin siitä tulee lain mukaan *[[Sähköpyörä|sähköavusteinen polkupyörä]]*. Uuden vuonna 2016 voimaan tulleen lain mukaan kinneri voidaan myös varustaa yli 250 W:n moottorilla, jolloin siitä tulee *[[Pienitehoinen mopo|moottoroitu polkupyörä]]*, joka on liikennevakuutettava, mutta jota ei tarvitse rekisteröidä tai katsastaa, eikä sitä varusteta vakuutus- tai rekisterikilvellä. Koko määritelmä tällaiselle ajoneuvolle koko pituudessaan on **korilla varustettu kolmipyöräinen moottoroitu nojapolkupyörä.** Erään epävirallisen rekisterin mukaan Suomessa on tällä hetkellä noin 60 ajokuntoista kinneriä. 2010-luvulla vauhtiin päässeen tehdasvalmistuksen myötä kinnerien voidaan sanoa aloittaneen nykyään toisen kukoistuskautensa sitten 1940-luvun. 

Amfibiokinneri on kinneri, jolla voi kulkea maalla ja ylittää vesistöjä. 

Kinnerin maksimileveys lain mukaan on 80 cm, mikä on sama kuin polkupyörillä. Ajettavuudeltaan kolmipyörinen kinneri asettuu kaksipyöräisen ja nelipyöräisen välimaastoon. Se pysyy pystyssä itsestään, mutta vaatii mutkissa suurempaa tarkkuutta kuin nelipyöräinen ajoneuvo. Talviajossa kinnerin kori tarjoaa hyvän suojan, mutta ajaminen on muutoin raskasta jokaisen pyörän avatessa omaa uraansa.  

## Lähteet

## Aiheesta muualla

*Polkuautosta tulee kinneri, s.29 – 32
*Kinneri oli kesän 1949 hitti, Elävä arkisto, yle.fi
*Kulkuneuvojen ystävät HPV Finland 
*Reino Karpion amfiibiokinneri
*Amfibiokinnereistä Englannin wikipediassa
Ghosts of Mars

**Ghosts of Mars** on John Carpenterin ohjaama ja käsikirjoittama tieteis-  ja toimintaelokuva. Elokuvan tapahtumat sijoittuvat Marsiin ja ajoittuvat 2100-luvulle.

## Juoni

Poliisikomentaja Melanie Ballard (Natasha Henstridge) saa tehtäväkseen hakea ja kuljettaa rikollisen nimeltä Desolation Williams (Ice Cube). Kun Melanie ja hänen poliisiryhmänsä saapuvat etäiseen kaivoskylään, jossa Williamsia pidetään, huomaa Melanie paikan olevan autio. Melanien tutkittua kaivostyöläisten katoamista, huomaa hän että kaivostyöläiset ovat kaivauksissaan löytäneet muinaisen oven, jonka muinainen marsilaissivilisaatio oli luonut. Oven avattuaan kaivostyöläiset huomasivat "haamujen" pakenevan ovesta ja ottavan kaivostyöläisten mielet haltuunsa.

Pian kaivostyöläiset saapuvat paikalle ja Melanie saa tuta heidän väkivaltaisen käyttäymisensä "haamujen" vallassa. Kaivostyöläiset ovat muuttaneet ulkomuotoaan teroittamalla kyntensä, hampaansa ja raapimalla itseään. Samalla he ovat valmistaneet teräviä tappoaseita käyttöönsä. 

Melanie joutuu ryhmänsä ja nyt myös Williamsin kanssa taistelemaan tiensä pois kaivoskylästä. Tapettuaan kaivostyöläisen Melanie huomaa, että "haamu" valtaa itselleen heti uuden mielen. Tämä tietysti vaikeuttaa pois pääsyä.

## Roolit
Teuvo Grönroos

**Teuvo ”Teukka” Grönroos** (s. 1946 Helsinki) on suomalainen muusikko. Grönroosin ensimmäinen koulupojista muodostettu yhtye The Steelers perustettiin 1961. Grönroos soitti tuolloin soolokitaraa. Vuotta myöhemmin Sammy Babitzin tuli bändin laulusolistiksi ja Remu Aaltonen rumpuihin. Vuonna 1963 Steelers levytti rautalankaversiot kappaleista ”Valkoakaasiat” ja ”Tuol on mun kultani” (Manhattan).

Babitsinin siirryttyä Leo Lindblomin yhtyeeseen Steelersiin otettiin lisää jäseniä. Komppikitaristiksi tuli paremmin Henry Lorénina tunnettu Hemmi Hahtoranta ja soolokitaristiksi Raimo Hörman Grönroosin siirtyessä basistiksi. Sekä Hahtoranta että Hörman toimivat myös laulusolisteina. Yhtye otti uudeksi nimekseen The Happy Go Fellows.

1965 The Happy Go Fellowsista muodostui henkilövaihdosten myötä The First, jossa soittivat Grönroosin lisäksi Leif Kiviharju, Seppo Järvinen ja Markku Vihavainen. Grönroos erosi yhtyeestä 1966 asepalveluksen vuoksi.

1980-luvulla syntyi The Diamonds, jossa Grönroos soittaa edelleen, nykyisin basistina. The Diamonds julkaisi ensimmäisen instrumentaalilevynsä vuonna 1984. Levyttäneestä kokoonpanosta on nykyisessä yhtyeestä jäljellä vain Grönroos. Yhtye esiintyy yhä ja osallistuu mm. Back To The Sixties -tapahtumiin. Grönroos toimi myös The Old Stars -yhtyeen basistina joitakin vuosia aina vuoteen 2009.

Teukka Grönroos tunnetaan myös ammattitaitoisena ja kokeneena äänittäjänä.
Unterhaltungssoftware Selbstkontrolle

**Unterhaltungssoftware Selbstkontrolle** tai **USK** on saksalainen järjestö, joka myöntää ohjelmistoille ikäluokituksia. Vuodesta 2003 lähtien kaikkien laajemmalle yleisölle julkaistavien nimikkeiden pitää olla USK:n ikäluokittamia. 

Vuodesta 2003 lähtien Saksassa myytävien viihdeohjelmistojen ei tarvitse olla USK-luokiteltuja, mutta ilman luokitusta niitä ei saa myydä, sisällöstä riippumatta, alle 18-vuotiaille. Kehittäjän kieltäydyttyä luokituttamasta peliään se luetteloidaan, jonka jälkeen sitä saa myydä vain pyynnöstä yli 18-vuotiaille, eikä niitä saa mainostaa jälleenmyyntipisteissä tai muissa medioissa. Microsoft esimerkiksi päätti olla myymättä *[[Gears of War]]ia* Saksassa, koska USK ei suostunut myöntämään sille luokitusta. Tämä tarkoittaa samaa kuin luokituksen 18+ myöntäminen.

Kansallissosialismin tai hakaristien esittäminen historiallisen kontekstin ulkopuolella on kiellettyä kaikissa nimikkeissä. Välttääkseen oikeusjuttuja monet kehittäjät jättävätkin viittaukset hakaristeihin pois peleistään. 

## Merkinnät

## Katso myös
*Computer Entertainment Rating Organization
*Entertainment Software Rating Board
*Entertainment and Leisure Software Publishers Association
*Pan European Game Information
*Office of Film and Literature Classification (Australia)
*Office of Film and Literature Classification (Uusi-Seelanti)

## Lähteet

## Aiheesta muualla
* USK:n verkkosivusto
Jerseyn vaakuna

**[[Jersey]]n vaakuna** on punainen kilpi, jossa on kolme kultaista, kävelevää, kohtikatsovaa leijonaa.
Vaakunan otti käyttöön Edvard I vuonna 1279. Jerseyn vaakuna on ollut Jerseyn lipussa vuodesta 1981 saakka.

## Aiheesta muualla
Walter Mosley

**Walter Mosley** (s. 12. tammikuuta 1952) on yhdysvaltalainen rikoskirjailija. 

Mosley syntyi Los Angelesissa afroamerikkalaiselle isälle ja liettuanjuutalaiselle äidille. Hänen ensimmäinen romaaninsa, *Sinipukuinen paholainen* julkaistiin vuonna 1990.

Mosley on saanut uransa aikana lukuisia palkintoja. Hänen teoksistaan on tehty elokuvia, ja hän on rikosromaaniensa ohella julkaissut mm. scifiä ja novelleja. Tuotantoa on käännetty yli kahdellekymmenelle kielelle, myös suomeksi. Hänet tunnetaan mahdollisesti parhaiten kirjasarjastaan, jossa seikkailee etsivä Easy Rawlins.

## Lähteet
Topologinen lajittelu

**Topologinen lajittelu** () tarkoittaa tietojenkäsittelytieteessä tapaa järjestää suunnatun syklittömän verkon (DAG) solmut jonoksi. Jos graafi kuvaa riippuvuuksia, niin topologisessa järjestyksessä solmun riippuvuudet tulevat aina ennen itse solmua.

## Algoritmi
Hyvä ja helppo algoritmi topologiseen lajitteluun käyttää hyväkseen syvyyssuuntaista läpikäyntiä: aina kun solmu on käyty kokonaan läpi, se lisätään listan ensimmäiseksi. Tuloksena on topologisesti lajiteltu lista.

Algoritmin asymptoottinen suoritusaika on *O*(*n*).

## Lähteet
*
Lovedrive

**Lovedrive** on saksalaisen hard rock -yhtye Scorpionsin vuonna 1979 julkaisema kuudes studioalbumi. Albumilla on kuultavissa merkittävä kehitys yhtyeen äänimaailmassa, joka kehittyi myöhemmin Scorpionsin "klassiseksi tyyliksi".

Albumin kannen suunnitteli Hipgnosis -ryhmästä tuttu Storm Thorgerson. Kansi aiheutti kohua heti julkaisun jälkeen edellisien albumien tavoin, ja siksi albumia myytiinkin myös vaihtoehtoisella kansikuvalla.

## Kappaleet

## Kokoonpano
* Klaus Meine - laulu
* Rudolf Schenker - rytmikitara, taustalaulu
* Matthias Jabs - soolokitara
* Francis Buchholz - basso
* Herman Rarebell - rummut
* Michael Schenker - kitara kappaleissa "Another Piece of Meat", "Coast to Coast" ja "Lovedrive"

## Arvostelut
* Allmusic: 

## Lähteet

## Aiheesta muualla
* Scorpions.com
* 
*
Ziehl-Neelsenin värjäys

**Ziehl–Neelsenin värjäys** eli **haponkestovärjäys** on bakteriologinen menetelmä, jota käytetään haponkestävien mykobakteerien tunnistamiseen. 

Värjäysmenetelmän keksivät saksalaiset lääkärit, bakteriologi Franz Ziehl (1857–1926) ja patologi Friedrich Neelsen (1854–1894). Tuberkuloosia (TB) aiheuttava *[[Mycobacterium tuberculosis]]* -bakteeri on menetelmän yleisin tunnistuskohde. Sillä voidaan tunnistaa myös joitain muitakin bakteeriryhmiä, kuten *[[Nocardia]]*-suvun bakteereja. Reaktioaineina käytetään Ziehl–Neelsenin karbolifuksiinia, alkoholihappoa ja metyylisinistä.

Vuonna 1877 saksalainen patologi Edwin Klebs julkaisi Zürichissä Sveitsissä oleskellessaan kuvauksen organismista, jonka hän oli eristänyt tuberkuloosipitoisesta aineesta ja jonka avulla hän sai aiheutetuksi tuberkuloosin. Hän antoi organismille nimeksi *Monas tuberculosum*. Vuonna 1880 lääkäri Max Schuller toisti Klebsin tulokset, mutta havaitsi, että aineiston kyky aiheuttaa tuberkuloosia säilyi ainoastaan toiseen sukupolveen. Vuonna 1881 professori Jean Joseph Henri Toussaint Toulousen eläinlääketieteellisestä koulusta kuvasi samankaltaisia organismeja eristetyn tuberkuloosipotilaiden verestä. Nämä organismit olivat kuvauksen perusteella eittämättä *Micrococcus*-suvun bakteereita.

Vuonna 1881 Magdeburgin kaupunginsairaalan sisätautien osaston johtava lääkäri Emanuel Aufrecht löysi tuberkkeleissa esiintyvän sauvabakteerin. Hänen esityksessään ei kuitenkaan mainittu, kuinka organismit ilmenivät.
Vuonna 1882 Robert Koch julkaisi Berliinissä kuvauksen epätavallisesta bakteerista, jonka avulla hän sai aiheutetuksi tuberkuloosia. Saksalainen patologisen anatomian professori Paul Clemens von Baumgarten (1848–1928) vahvisti kymmenen päivää myöhemmin Kochin löydöksen.

Kochin alkuperäisessä menetelmässä tuberkuloosia aiheuttava basilli värjättiin aniliiniväriä sisältävällä alkalisella seoksella. Tällöin värjäykseen tarvittiin 20–24 tuntia huoneenlämmössä tai 30–60 minuuttia 40 celsiusasteessa. Professori Paul Ehrlich julkaisi 1. toukokuuta 1882 parannelman Kochin menetelmästä. Kumpikin menetelmä edellytti, että liuos oli alkalinen.

Ziehl julkaisi 12. elokuuta 1882 kuvauksen uudesta menetelmästä. Sen mukaan liuoksen tulisi olla pikemminkin hapan kuin alkalinen. Uusi menetelmä vahingoitti vähemmän tutkittavia kudosnäytteitä, mutta toi edelleen esiin taudinaiheuttajat. Tällaisenaan menetelmä on vain pienin muutoksin käytössä yhä. Vasta näiden värjäysten kehittäminen sai lääkärit ja tutkijat ympäri maailman vakuuttumaan tuberkuloosin todellisesta aiheuttajasta.

## Menetelmä
# Lisätään Ziehl–Neelsenin karbolifuksiinia tutkimuslasille viideksi minuutiksi ja lämmitetään.
# Jäähdytetään lasi valelemalla varovasti vedellä.
# Poistetaan väri lasilta alkoholihapolla (suolahapon ja etanolin seos).
# Lasi pestään uudelleen vedellä ja värjätään metyylisinisellä minuutiksi tai kahdeksi.
# Haponkestävät bakteerit säilyttävät punaisen värinsä, ja näyttävät siksi vaalean- tai kirkkaanpunaisilta. Muut kuin haponkestävät bakteerit värjäytyvät sinisiksi.

## Katso myös
* Gramvärjäys
Luxorin kansainvälinen lentoasema

**Luxorin kansainvälinen lentoasema**  on lentoasema Luxorin kaupungissa, Egyptissä. 
Vuonna 2004 lentoasema palveli 2&nbsp;123&nbsp;898 matkustajaa. 

## Lentoyhtiöt

*Air Arabia 
*AMC Airlines
*Austrian Airlines 
*Edelweiss Air 
*EgyptAir 
*Hapagfly 
*Jazeera Airways 
*Kuwait Airways 
*Luxor Air 
*Qatar Airways 
*Thomas Cook Airlines 
*Thomsonfly

## Lähteet

## Aiheesta muualla
*Luxorin lentoaseman kotisivut
Tulon nollasääntö

**Tulon nollasääntö** on matematiikassa teoreema, jonka mukaan kertolaskun tulo on 0, jos ja vain jos jokin tulon tekijöistä on 0. 

## Todistus

Todistetaan väite tekemällä vastaoletus. Olkoot a_1, a_2, \ldots , a_n nollasta eroavia reaalilukuja. Tutkitaan yhtälöä

a_1a_2\cdots a_n=0

Koska on yleisesti voimassa, että \frac{0}{a_i}=0, a_i \neq 0, niin voidaan yllä olevaa yhtälöä jakaa puolittain tulon tekijöillä. Kun yhtälö jaetaan luvulla a_1a_2\cdots a_{n-1}, päädytään yhtälöön

a_n=0\!

mikä on ristiriita alkuperäisen oletuksen kanssa. Täten vastaväite on epätosi ja väite tosi. \square

## Esimerkkejä

Tulon nollasääntöä käyttäen voidaan ratkaista seuraava yhtälö:

* 3x + 4x^2 = 0
* x(3 + 4x) = 0
* x = 0 tai 3 + 4x = 0
* 4x = -3
* x = -\frac{3}{4}

Yhtälö 3x + 4x^2=0 siis toteutuu, kun x=0 tai x=-\frac{3}{4}.
Texas State Capitol

**Texas State Capitol** on Yhdysvaltain osavaltion Texasin lainsäädäntöelimen kokoontumispaikka. Austinissa sijaitsevan rakennuksen on suunnitellut arkkitehti Elijah E. Myers. Rakennuksen rakennustyöt aloitettiin vuonna 1882, sen peruskivi muurattiin vuonna 1885 ja rakennustyöt saatiin lopulta päätökseen vuonna 1888.

Vuonna 1993 valmistui rakennuksen maanalainen, 75 miljoonaa Yhdysvaltain dollaria maksanut laajennusosa. Vuonna 1970 parlamenttirakennus lisättiin Yhdysvaltain historiallisten paikkojen kansallisrekisteriin (NRHP), ja vuonna 1986 sille myönnettiin National Historic Landmark -arvo.

## Lähteet

## Aiheesta muualla
* Texas State Preservation Board
Lempäälän kirkko

**Lempäälän kirkko**, **Pyhän Birgitan kirkko**, on Lempäälän keskustassa sijaitseva keskiaikainen harmaakivikirkko. Kirkko on omistettu Pyhän Birgitan muistolle. Kirkko on rakennettu noin 1502–1505, ja se on edelleen Lempäälän seurakunnan käytössä oleva luterilainen kirkko. Kirkko on sijainnut maakuntien rajalla ja on siten saanut rakennustaiteellisia vaikutteita sekä Satakunnasta että Hämeestä. Kirkkoon mahtuu noin 650 henkilöä. Lempäälän kirkko toimii kesäisin tiekirkkona.

Hautausmaalla on sankarihautojen yhteydessä Sankarivainajien muistokivi.

## Historiaa

Kun Lempäälän ja Vesilahden yhteisen kirkkopitäjän kirkko paloi Aimalassa 1400-luvun alussa, rakennettiin Lempäälän seurakunnan ensimmäinen oma kirkko vuosina 1418–1419. Tämän kirkon on täytynyt olla puusta tehty, ja se on todennäköisesti sijainnut samalla paikalla kuin nykyinen kirkko.

Kirkkoon on tehty monia muutoksia, joista merkittävin tehtiin 1835–1838, jolloin kirkko laajennettiin yksilaivaisesta ristikirkoksi seurakunnan väkiluvun kasvun takia. Samalla purettiin vanha asehuone sekä Sotavallan kartanon hautakappeli ja jokaiseen ristisakaraan tehtiin neliapilaikkunat. Kirkkoa on myöhemmin korjattu sisätiloista suuremmin vuonna 1895 sekä 1920-luvulla, jolloin arkkitehtina oli Ilmari Launis. Viimeisin suuri peruskorjaus valmistui vuonna 1984.

## Esineistö
Lempäälän kirkon ainoa keskiajalta säilynyt esine on alttarin yläpuolinen krusifiksi, joka lienee hankittu kirkon vihkiäistilaisuuteen. Kirkon neliosaisen alttaritaulun on maalannut 1759 turkulainen taidemaalari Johan Georg Geitel. Alttaritaulun aiheina ovat Herran ehtoollinen, Kristus Getsemanessa, Ristiinnaulitseminen ja Kristuksen ylösnousemus. Kirkossa on myös uudemmat 1902 lahjoitetut lempääläläisen Kaarlo Enqvist-Atran maalaamat alttaritaulut. Mitään alttaritauluista ei ole sijoitettu itse alttarille.

Kirkon vuodelta 1839 oleva uusgoottilainen saarnastuoli on samalta ajalta kuin kirkon laajentaminen ristikirkoksi.

Kirkon urut ovat 31-äänikertaiset, ja ne on valmistanut Urkurakentamo Veikko Virtanen vuonna 1987.

## Kellotapuli
Lempäälän kirkon kellotapuli on kirkkotorin etelälaidalla. Alun perin kellotapulin rakensi vuonna 1787 tyrvääläinen rakennusmestarin Mikko Lajander. Myös kellotapulia on korjattu ja muutettu useasti, viimeksi se on peruskorjattu 1967. Tapulin alakerrassa toimii myös tapulimuseo.

## Hautausmaan muistomerkkejä

## Katso myös
*Luettelo Suomen keskiaikaisista kivikirkoista
*Luettelo Lempäälän julkisista taideteoksista ja muistomerkeistä

## Lähteet
* 
* Lempäälän seurakunta  – Kirkon tilat ja alueet
* Lempäälän kunta  – Lempäälän historiaa

### Viitteet

## Aiheesta muualla

*
JPMorgan Chase Tower

**JPMorgan Chase Tower** (aikaisemmalta nimeltään **Texas Commerce Tower**) on pilvenpiirtäjä Houstonissa, Texasin osavaltiossa, Yhdysvalloissa. Sen on suunnitellut arkkitehtitoimisto I. M. Pei & Partners, ja se valmistui vuonna 1982. Rakennus kohoaa 305 metrin korkeuteen, ja sen kerroslukumäärä on 75. Alkuperäisessä suunnitelmassa kerroslukumäärä oli 80, mutta nykyiseen lukumäärään päädyttiin, kun Yhdysvaltain ilmailuhallinto (FAA) piti alkuperäistä suunnitelmaa liian riskialttiina läheisen lentoaseman vuoksi.

JPMorgan Chase Tower on Texasin osavaltion korkein rakennus.

## Aiheesta muualla

* Viralliset sivut
* JPMorgan Chase Tower Emporis.com -sivustolla
Taken By Force

**Taken By Force** on saksalaisen heavy metal-yhtye Scorpionsin vuonna 1977 julkaisema viides studioalbumi. Tämä oli ensimmäinen Scorpionsin albumi, jossa oli mukana rumpali Herman Rarebell ja kitaristi Uli Jon Rothin viimeinen albumi. Roth jätti yhtyeen kiertueen lopulla vuonna 1978 ja hänet korvattiin Matthias Jabsilla.

Albumin kansikuvan teki Michael von Gimbut, ja se aiheutti edellisien kansien tavoin kohua, jonka seurauksena albumia myytiin myös vaihtoehtoisella kansikuvalla.

## Kappaleet

## Kokoonpano
* Klaus Meine - laulu
* Rudolf Schenker - rytmikitara ja taustalaulu
* Ulrich Roth - soolokitara ja taustalaulu
* Francis Buchholz - basso
* Herman Rarebell - rummut

## Aiheesta muualla
*Scorpions.com
* 
*
Wells Fargo Plaza

**Wells Fargo Plaza** (aikaisemmilta nimiltään **Allied Bank Plaza** ja **First Interstate Bank Plaza**) on pilvenpiirtäjä Houstonissa, Texasin osavaltiossa, Yhdysvalloissa. Se on valmistunut vuonna 1983, ja sen suunnittelusta vastasivat arkkitehtitoimistot Skidmore, Owings and Merrill sekä Lloyd Jones Brewer & Associates. Rakennus yltää 302 metrin korkeuteen, ja sen kerroslukumäärä on 71. 

## Aiheesta muualla
* Wells Fargo Plaza Emporis.com-sivustolla
Kylie (albumi)

**Kylie** on Kylie Minoguen esikoisalbumi. Se julkaistiin 4. heinäkuuta 1988. Albumi pääsi Suomen virallisen listan kuudenneksi.

Albumilta julkaistiin singleinä kappaleet "The Loco-Motion", "I Should Be So Lucky", "Got to Be Certain", "Je Ne Sais Pas Pourquoi" nousivat Suomen virallisen singlelistan ykkösiksi, "It's No Secret" ja "Turn It into Love". Levyn singleistä listan kuudenneksi ja on Kylien kaikkien aikojen myydyin studioalbumi Suomessa.

Albumi myi Yhdysvalloissa platinaa ja Isossa-Britanniassa kuusinkertaista platinaa ja oli vuoden myydyin albumi. Kaiken kaikkiaan se on 1980-luvun viidenneksi myydyin studioalbumi. Albumia on myyty maailmanlaajuisesti yli 14 miljoonaa kappaletta.

## Kappalelista
Kaikki kappaleet säveltänyt Stock Aitken Waterman, ellei toisin mainita.

## Listasijoitukset

## Lähteet

## Aiheesta muualla
*Kylie Minoguen virallinen sivusto
The Slippers

**The Slippers** on suomalainen 1950-luvun Rock 'n' Roll ja Rockabilly -musiikkia soittava yhtye, joka on perustettu vuonna 1978 Helsingissä. Yhtyeen suosio oli huipussaan 1970- ja 1980-luvun taitteessa. Yhtye hajosi vuonna 1982. Hajoamisensa jälkeenkin yhtye on soittanut harvakseltaan silloin tällöin erilaisissa tilaisuuksissa.

Vuonna 1997 yhtye aloitti jälleen esiintymiset, lisäksi heiltä ilmestyi uusi levy nimeltään Broken Bones. Yhtyeen viimeisin levy, nimeltään Dancin' With A Hurricane, julkaistiin 25.5.2011. Levyä on saatavana niin CD- kuin LP-versiona.

Yhtyeen levyillä ja keikoilla yleisö saa nauttia sellaisista kappaleista kuin My Babe, Rockin' Daddy, One Hand Loose, Caterpillar, Cat Talkin', Going Down That Road, Honky Tonk Man, Ridin' to You, Woo-Hoo, Ubangi Stomp sekä Bop-A-Lena.

## Jäsenet 1980-luvulla
*Keijo Jääskeläinen - laulu
*Timo Peltola  - soolokitara
*Klaus Sihvonen - basso
*Jari Strömberg - rytmikitara
*Mika Lönnblad  - rummut

## Kokoonpano 1997-2004
*Keke
*Peltsi
*Kailis
*Klade
*Tokela

## Kokoonpano 6/2004-2005
*Keke
*Klade
*Tokela

## Nykyinen Kokoonpano 2005-
*Keijo Siuruainen (ex. Jääskeläinen) - rummut ja laulu
*Tommi Viksten - kitara ja laulu
*Klaus Sihvonen - basso
*Tokela - kitara ja laulu

## Diskografia
* 
* 
* 
* 

## Aiheesta muualla
* YLE Elävä arkisto: The Slippers
* Suomi Rockabilly::Finnish Rock'n'Roll: The Slippers
Steven Johnson

**Steven Berlin Johnson** (s. 6. kesäkuuta 1968) on yhdysvaltalainen mediatutkija. Hän on julkaissut viisi kirjaa ja työskennellyt Discover Magazinen, Slaten ja Wiredin kolumnistina. Häneltä on suomennettu teos *Kaikki huono on hyväksi: Miten nykyinen populaarikulttuuri tekeekin meistä älykkäämpiä.* Siinä hän esittää Unikeko-käyräksi kutsumansa teesin. Se kuvaa populaarikulttuurin kehitystä: nuorten henkistä kehitystä tavattomasti muokkaavat viihde ja media muuttuvat vähitellen monimutkaisemmiksi. Älykkyytemme lisääntyminen ei Johnsonin mukaan johdu esimerkiksi nauttimamme ravinnon parantumisesta, vaan ”hengenravinnon” muutoksesta; median ja teknologian kehityksestä 1900-luvun lopulta alkaen. Johnsonin mukaan nykyisen populaarikulttuurin kuluttaminen ei heikennä, vaan kehittää ihmisten kognitiivisia kykyjä.

## Kirjat
* *Interface Culture: How New Technology Transforms The Way We Create And Communicate* (1997)
* *Emergence: The Connected Lives of Ants, Brains, Cities, and Software* (2001)
* *Mind Wide Open: Your Brain And The Neuroscience Of Everyday Life* (2004)
* 
* *The Ghost Map: The Story of London's Most Terrifying Epidemic - and How it Changed Science, Cities and the Modern World* (2006)
* *Mistä hyvät ajatukset tulevat. Innovaation luonnonhistoria.* (Where Good Ideas Come Frome. The Natural History of Innovation, 2010) Suomentanut Kimmo Pietiläinen. Helsinki: Terra Cognita, 2011. 

## Aiheesta muualla

* Steven Johnsonin kotisivu 
* Maria Ruuska: Sohvaperunan synninpäästö. Kiiltomato.net 12.6.2006.

## Lähteet
Bobrozero

**Bobrozero** (,  tai *Majgar’*, joskus ) on vepsäläiskylä Boksitogorskin piirissä Leningradin alueella. Kylä muodostuu neljästä kylänosasta (Belämägi, Fedramägi, Maksimmägi ja Maigar’). Kylä on tunnettu siitä, että sen asukkaat ovat säilyttäneet vepsäläis-saamelaista lauluperinnettä, jota tiedemiehet sanovat vepsäläiseksi melostroofiksi.

## Lähteet
Buu-klubben

**Buu-klubben** on Yle Femin ja Yle Teema & Fem-kanavan ruotsinkielinen lastenohjelma. Sitä esitetään joka arkipäivä kello 18.00.

Buu-klubbenia ei muista Yle Femin ohjelmista poiketen tekstitetä suomeksi.

Buu-klubben koostuu lyhyistä juonnoista ja esitettävästä ohjelmasta. Joka viikonpäivälle on oma ohjelmansa. Esimerkiksi torstain ohjelmistoon kuului usean vuoden ajan makasiinityyppinen ohjelma Oppåner å hitådit. Jouluisin ohjelmistossa on joulukalenteri, joka tavallisesti tekstitetään myös suomeksi.

Ohjelman nimi on lyhenne sanoista *barn, ungdom, utbildning* ().

## Sarjat

* Bamse ja rosvokaupunki
* Bärtil 
* Bo muuttaa kotoa
* Hittehatt
* Inui
* Jazzoo
* Kisulit
* Kasper ja Petra
* Kiwi & Strit 
* Kulmikkaat kaverit 
* Kiia ja kissa
* Kakkukestit 
* Kullebyn sairaala 
* Lili
* Lenni Lohikäärme
* Mirrin ja Hiirun matikkaleikit
* Minun universumini
* Myyrä (2012–2015)
*Murut ja lurut
*Mitä ihmettä?
* *[[Muumien maailma]]*
* *[[Muumilaakson tarinoita]]*
* Melkein kuusivuotias
* Mainio Macaron
* Nukkeseikkailut
* Pingu kaupungissa
* Pikkuli
* Pikku Roy 
* Rotat
* Saara ja Sorsa
* Tilda ja hänen ystävänsä
* Täplä ja Läiskä
* Tom ja Fluffy
* Taikaleipää
* Urpo ja Turpo
* Viiru ja Pesonen
* Yakari
* Äänijahti

## Lähteet

## Aiheesta muualla
* Buu-klubbenin sivusto 
* Yle Areena: BUU-klubben
Neil Postman

**Neil Postman** (8. maaliskuuta 1931 New York – 5. lokakuuta 2003 New York) oli yhdysvaltalainen yhteiskuntatieteilijä, mediatutkija ja kulttuurikeskustelija.

Postman valmistui New Yorkin valtionyliopistosta 1953 ja väitteli kasvatustieteistä Columbian yliopistossa. Vuonna 1959 hän alkoi opettaa New Yorkin yliopistossa ja hänet nimitettiin professoriksi 1993. Postman toimi yli 40-vuotisen akateemisen uransa ajan New Yorkin yliopistossa. Hänen innoittajiaan olivat klassinen kulttuuri ja valistusajattelu.

## Teoksia
* 
* 
* 

## Lähteet
Alabama State Capitol

**Alabama State Capitol** on rakennus Yhdysvaltain osavaltiossa Alabamassa. Se sijaitsee Montgomeryssä ja toimi Alabaman parlamenttirakennuksena vuoteen 1985 saakka.  Alabama State Capitol rakennettiin vuosina 1850–1851 samalla paikalla sijainneen vanhan kongressitalon tilalle, joka oli tuhoutunut tulipalossa vuonna 1849. Rakennuksen suunnittelusta vastasi arkkitehti Barachias Holt. Myöhemmin rakennukseen tehtiin kolme suurta laajennusta: takasiipi rakennettiin vuonna 1885, kaksi sivusiipeä vuosina 1906–1912 ja viimeisimpänä takaosaa laajennettiin vuonna 1992. Rakennusta alettiin entistää 1970-luvulla ja valtaosa entisöinnistä saatiin valmiiksi vuoteen 1992 mennessä.

Alabaman lainsäädäntöelimet muuttivat rakennuksesta pois alun perin rakennuksen uudistustöiden vuoksi, ja aikeena oli palata takaisin. Aie ei kuitenkaan koskaan toteutunut, ja rakennus toimii nyt museona. Rakennus lisättiin Yhdysvaltain historiallisten paikkojen kansallisrekisteriin (NRHP) vuonna 1962.

## Lähteet

## Aiheesta muualla
Dickie Moore

**Richard Winston ”Dickie” Moore** (6. tammikuuta 1931 Montreal, Quebec, Kanada – 19. joulukuuta 2015 Montreal) oli kanadalainen NHL-jääkiekkoilija, joka urheilu-uransa jälkeen toimi liikemiehenä ja lahjoittajana. 

Moore edusti Montreal Canadiensia 1951–1963. Hyökkääjä Moore aloitti uransa Montreal Jr. Royals -joukkueessa, jossa hän pelasi vuodesta 1947 vuoteen 1950. Hänet tunnettiin taitavana mailankäsittelijänä. Dickie Moore rikkoi Gordie Howen runkosarjan yhden kauden piste-ennätyksen kaudella 1958–1959 tehoilla 96 (41 maalia ja 55 syöttöä). Tämän ennätyksen rikkoi Bobby Hull vuonna 1966.

## Tilastot

## Saavutuksia
* Stanley Cup kuusi kertaa 1953, 1956–1960
* ssa kuusi kertaa
* NHL:n yköstähdistössä 1958, 1959
* NHL:n kakkostähdistössä 1961
* Art Ross Trophy 1958, 1959 (paras pistemies)
* Hockey Hall of Fameen 1974
* vuonna 1998 sijalla 31 The Hockey News -lehden 100 suurimman pelaajan NHL-painotteisella listalla
* 12. marraskuuta 2005 Montreal Canadiens jäädytti Dickie Mooren pelinumeron 12 

## Katso myös
* The Hockey Newsin luettelo 100 parhaasta NHL-pelaajasta

## Lähteet

## Aiheesta muualla
* Statistics Dickie Moore Internet Hockey Databasessa
* Hockey Hall of Fame -sivu
Robin Svartström

**Robin Svartström** (s. 12. lokakuuta 1970) on suomalainen näyttelijä. Hän toimii näyttelijänä Ryhmäteatterissa. 

Svartström valmistui Teatterikorkeakoulusta vuonna 1998. Hän on esiintynyt useissa näytelmissä ja televisiosarjoissa. Hän oli Nelosen visailusarjassa Einstein (2006–2007), jossa hän esitti professori Bertil Steniusta. Robin nähdään myös Tarinanmetsästäjissä.

## Filmografia
### Elokuvat

### Televisiosarjat

## Lähteet

## Aiheesta muualla
*